**Csongrád Város Polgármesterétől**

Száma:. Ref/75-1/2019.

Témafelelős: Cseri G.

# ELŐTERJESZTÉS

# Csongrád Város Önkormányzata Képviselő-testülete

**2019. augusztus 29-ei ülésére**

Tárgy: A Művelődési Központ és Városi Galéria intézményvezetői megbízása.

**Tisztelt Képviselő-testület!**

A Művelődési Központ és Városi Galéria vezetője Dezső Dóra közös megegyezéssel kérte 2019. augusztus 31.-i hatállyal vezetői és közalkalmazotti munkaviszonyának megszüntetését.

Javasolom, hogy Csongrád Városi Önkormányzatának Képviselő-testülete Dr Hörömpöliné Vikor Katalint, eddigi intézményvezető helyettest, bízza meg a Művelődési Központ és Városi Galéria intézményvezetői feladatainak ellátásával 2019. szeptember 01. napjától az intézmény, intézményvezetői pályázatának sikeres lebonyolításáig, a pályázat alapján kinevezett intézményvezető munkába állásáig.

A közalkalmazottak jogállásáról szóló többször módosított 1992. évi XXXIII. törvény 20/B. §-a alapján, határozott időre szóló intézményvezetői megbízást pályázati eljárás lefolytatása alapján lehet adni.

A pályázati eljárás lebonyolítása érdekében a testület szeptemberi 26-ai ülésére beterjesztem a pályázati felhívást, mely 30 napos időtartamot biztosít a pályázatok benyújtására. Az intézményvezető kiválasztása tekintetében az új Képviselő-testület hozhat döntést, feltehetően a novemberi testületi ülésén.

**HATÁROZATI JAVASLAT**

Csongrád Városi Önkormányzatának Képviselő-testülete megtárgyalta „.A Művelődési Központ és Városi Galéria intézményvezetői megbízása” tárgyú előterjesztést és a következő döntést hozza:

1. A Képviselő-testület Dr Hörömpöliné Vikor Katalint a Művelődési Központ és Városi Galéria dolgozóját bízza meg 2019. szeptember 01. napjától az intézményvezetői pályázat alapján kinevezett intézményvezető közalkalmazotti jogviszonya kezdetéig, a Művelődési Központ és Városi Galéria intézményvezetői tisztségének ellátásával.

2

A megbízott igazgató illetménye:

 Alapilletmény: 195.000,-

 Kulturális illetménypótlék: 27.200,-

Magasabb vezetői pótlék: 45.000,-

Munkáltatói döntésen alapuló illetménykiegészítés 60.800,-

 **Összesen:** **328.000,-**

A Képviselő-testület felkéri a polgármestert a munkáltatói intézkedések megtételére.

 Határidő: azonnal

 Felelős: Bedő Tamás polgármester

1. A Képviselő-testület felkéri a polgármestert az intézményvezetői pályázat soron következő testületi ülésére való beterjesztésére.

Határidő: 2019. szeptember 26.

Felelős: Bedő Tamás polgármester

3. Képviselő-testület köszönetét fejezi ki Dezső Dóra intézményvezetőnek a város közművelődésben végzett munkájáért.

Erről jegyzőkönyvi kivonaton értesítést kap:

1. Képviselő-testület tagjai
2. Cseri Gábor alpolgármester és általa
3. az érintettek.

Csongrád, 2019. augusztus 22.

 Bedő Tamás

 polgármester